༄༅།།རྒྱ་གར་སྐད་དུ།པཱུ་ཛ་མེ་གྷ་ནཱ་མ་དྷཱ་ར་ཎཱི།བོད་སྐད་དུ།མཆོད་པའི་སྤྲིན་ཞེས་བྱ་བའི་གཟུངས།
དཀོན་མཆོག་གསུམ་ལ་ཕྱག་འཚལ་ལོ།།ན་མོ་རཏྣ་ཏྲ་ཡཱ་ཡ།ན་མོ་བྷ་ག་བ་ཏེ།བཛྲ་སཱ་ར་པྲ་མརྡ་ནི།ཏ་ཐཱ་ག་ཏཱ་ཡ།ཨརྷ་ཏེ་ས་མྱཀྶཾ་བུདྡྷཱ་ཡ།ཏདྱ་ཐཱ།ཨོཾ་བཛྲེ་བཛྲེ།མ་ཧཱ་བཛྲ།མ་ཧཱ་ཏེ་ཛ་བཛྲེ།མ་ཧཱ་བིདྱཱ་བཛྲེ།མ་ཧཱ་བེ་དྷི་ཙིཏྟ་བཛྲེ།མ
ཧཱ་བོ་དྷི་མཎྜོ་པ་སཾ་ཀྲ་མཎ་བཛྲ།སརྦ་ཀཱརྨྨ་ཨཱ་བ་ར་ཎ་བི་ཤོ་དྷ་ན་བཛྲེ་སྭཱ་ཧཱ།གཟུངས་སྔགས་འདིའི་ཆོ་ག་ནི་འདི་ཡིན་ཏེ།དྲན་པ་ཙམ་གྱི་མདོ་ལ་ཕྱོགས་བཅུ་དགན་བཞུགས་པའི་སངས་རྒྱས་བཅོམ་ལྡན་འདས་གང་གཱའི་ཀླུང་གི་བྱེ་མའི་རྡུལ་ཕྲ
རབ་སྙེད་ལ་མཆོད་པ་བྱས་པར་འགྱུར་ཞིང་ཞབས་ལ་ཕྱག་བྱས་པར་འགྱུར་རོ།།མེ་ཏོག་དང་།བདུག་པ་དང་།སྤོས་དང་།མེ་ཏོག་ཕྲེང་བ་དང་།བྱུག་པ་དང་།ཕྱེ་མ་དང་།གདུགས་དང་།རྒྱལ་མཚན་དང་།བ་དན་ཐམས་ཅད་དང་།གདན་དང་།
གདིང་བ་དང་།ན་བཟའ་དང་།སྤྱན་གཟིགས་དང་།བཤོས་གཙང་བ་ལ་སོགས་པ་དང་།རྒྱན་དང་།ལྷབ་ལྷུབ་ཐམས་ཅད་ཀྱིས་མཆོད་པར་འགྱུར་རོ།།སྡིག་པ་ཐམས་ཅད་དང་བྲལ་བར་འགྱུར་ཞིང་དགེ་བའི་རྩ་བ་ཐམས་ཅད་དང་ལྡན་པར

འགྱུར་རོ།།སངས་རྒྱས་དང་བྱང་ཆུབ་སེམས་དཔའ་ཐམས་ཅད་མཐོང་བས་ཡང་དག་པར་དབུགས་འབྱིན་པར་འགྱུར་རོ།།ལྷ་དང་།ཀླུ་དང་།གནོད་སྦྱིན་དང་།དྲི་ཟ་དང་།ལྷ་མ་ཡིན་དང་།ནམ་མཁའ་ལྡིང་དང་།
མིའམ་ཅི་དང་།ལྟོ་འཕྱེ་ཆེན་པོ་ཐམས་ཅད་དང་།ལག་ན་རྡོ་རྗེ་ལ་སོགས་པ་གསང་བ་པའི་བདག་པོ་དང་བཅས་པ་རྣམས་དང་།རྒྱལ་པོ་ཆེན་པོ་བཞི་པོ་རྣམས་ཀྱི་བཞིན་ཡང་དག་པར་འབྲང་ཞིང་སྲུང་བ་དང་།སྐྱོབ་པ་དང་།སྦེད་པར་བྱེད་དོ།།
འདི་ནས་ཤི་འཕོས་ནས་ཀྱང་འཇིག་རྟེན་གྱི་ཁམས་བདེ་བ་ཅན་དུ་སྐྱེ་བར་འགྱུར་ཏེ།ཡོན་ཏན་གྱི་ཁྱད་པར་འདི་དག་ནི་མ་བསྒྲུབས་པར་ལན་ཅིག་དྲན་པ་ཙམ་གྱིས་ཐོབ་པར་འགྱུར་རོ།།མཆོད་པའི་སྤྲིན་ཞེས་བྱ་བའི་གཟུངས་རྫོགས་སོ།།།།